De Oschläg am 11. Septemba 2001, (englisch: 9/11 oda Nine Eleven) woan a Serie vo 4 koordiniatn Sejbstmoadoschläg auf de USA z New York City und Washington am 11. Septemba 2001. An dem Dog hom 19 Terroristn vo da militantn al-Qaida via Vakeasfliega entfiaht. 2 Fliega san obsichtli in de Zwuillingstiam vom World-Trade-Center z New York gflong woan. De zwoa Tiam san innahoib vo zwoa Stundn zammgstiazt. Da dritta Fliega is ins Pentagon z Arlington in Virginia einekrocht. Da viate Fliega is z Shanksville in Pennsylvania ogstiazt, nochdem de Passagiare de Terroristn on Bord ogriffan hom. Insgsomt san bei dena Oschläg ebba 3000 Menschn ums Lem keman.

Obfoige

De Reihnfoig vo de Eaeignis:

Opfa
Bei de Oschläg san mindestns 2.975 ums Lem keman. De Opfazoi setzt si zamm aus
mindestens 2.746 Opfan in und on de zwoa Tiam vom WTC
189 Opfan, de wo im Pentagon ums Lem keman san
40 Opfa vo da Maschin, de wo z Shanksville, Pennsylvania, obgstiazt is

De Terroristn

Olle 19 Flugzeigentfiara hom de Flig mit eanan Kloanom bucht. Des FBI und da Bericht vo da parlamentarischn Untasuachungskommission hom foigende Terroristn gnennt:

American-Airlines-Flug 11: Mohammed Atta (Pilot), Abdulaziz al-Omari, Satam al Suquami, Wail al Shehri, Waleed al Shehri
United-Airlines-Flug 175: Marwan Alshehhi (Pilot), Fayez Banihammad, Mohand al Shehri, Ahmed al Ghamdi, Hamza al Ghamdi
American-Airlines-Flug 77: Hani Handschur (Pilot), Khalid al Mihdhar, Majid Moqed, Nawaf al Hazmi, Salem al Hazmi
United-Airlines-Flug 93: Ziad Jarrah (Pilot), Saeed al Ghamdi, Ahmed al Nami, Ahmed al Haznawi

De Identität vo drei vo de 19 Terroristn is duach DNS-Spuan sicha bstätigt woan; weidane DNS-Spuan vo nein Leidln, de wo zu koam vo de bekonntn Passagia ghean, wean aa dena Terroristn zuagoadnet. 15 vo eana woan Stootsbiaga vo Saudi-Arabien.
Terroranschläg am 11. September 2001